cyanic-selkie/wikianc huggingface dataset:
বৃহত্তর খোরাসান
সাসানিদ সাম্রাজ্য
খ্রিস্টিয় ৩য় শতাব্দীর প্রথম অর্ধে শেষপর্যন্ত সমগ্র অঞ্চলটিই সাসানিদদের অধীনে চলে যায়। সাসানিদদের হাত ধরেই এই অঞ্চল তার খোরাসান নাম লাভ করে এবং প্রশাসনিক দিক থেকে একটি গুরুত্বপূর্ণ অঞ্চলে পরিণত হয়। সাসানিদরা তাদের সমগ্র সাম্রাজ্যকে চারটি প্রশাসনিক অঞ্চলে ভাগ করে - পশ্চিম অংশের নাম ছিল খারভারান (Khvarvaran), উত্তর অংশের নাম বখতার, দক্ষিণে আরাখোসিয়া ও পূর্বে খোরাসান। এই সময় খোরাসানের পূর্ব সীমান্ত তৎকালীন ভারতের পশ্চিম সীমান্ত পর্যন্ত বিস্তারলাভ করে। পারস্যের পূর্বতম প্রদেশ হিসেবেই এই সময় থেকে এর নাম হয় 'খোর-আসান', অর্থাৎ সূর্য উদয়ের দেশ। খুব দ্রুত তাদের সীমানা আরও পূর্বে প্রসারিত হতে শুরু করে। ২৩০ খ্রিষ্টাব্দের মধ্যেই বালখ, গুরগান, সিস্তানসহ পশ্চিম খোরাসান তাদের সাম্রাজ্যভুক্ত হয়। সাসানিদদের পরবর্তী লিপিতে এই কৃতিত্ব আরদাশিরের বলে দাবি করা হলেও, ঐতিহাসিকদের মতে ব্যাকট্রিয়া দখলের কৃতিত্ব সম্ভবত আরদাশিরের পুত্র প্রথম শাপুরের। এরপর কুষাণরাও বর্তমান আফগানিস্তান অঞ্চলে অন্তত তাদের অধীনতা স্বীকার করে নেয়। যদিও বিভিন্ন ঐতিহাসিক সূত্রর সাক্ষ্য থেকে মনে করা হয়, অন্তত খ্রিস্টিয় ২৪০'এর দশক পর্যন্ত তারা তাদের স্বাধীন অস্তিত্ব বজায় রাখতে পেরেছিল। যাইহোক, পূর্বদিকে কুষাণরা তখনও তাদের সাম্রাজ্য বেশকিছু দিন ধরে রাখতে সক্ষম হয়েছিল। কিন্তু কিছুদিনের মধ্যেই সাসানিদদের পূর্ব সীমানা এতটাই বিস্তার লাভ করে যে তা পূর্ব দিকে সিন্ধু অববাহিকা পর্যন্ত পৌঁছে যায়। অপরদিকে কুষাণদের পরাস্ত করে পূর্ব থেকে মগধের গুপ্ত সাম্রাজ্যও (৩২০খ্রিঃ - ৫৫০ খ্রিঃ) চতুর্থ শতাব্দীতে ঐ অববাহিকা পর্যন্ত বিস্তার লাভ করে। ফলে খোরাসানকে ভিত্তি করে ভারতীয় উপমহাদেশের সাথে সাসানিদদের যোগাযোগ উল্লেখযোগ্যরকম বৃদ্ধি পায়। বিশেষ করে উত্তর-পশ্চিম ভারতে বাণিজ্য ও অন্যান্য সূত্রে সাসানিদদের সংস্কৃতির ভালোই প্রভাব পড়ে। কুষাণরা এই প্রভাবে যে বিশেষভাবে প্রভাবিত হয়েছিল, কুষাণ অঞ্চলে প্রাপ্ত বিভিন্ন বিচারসভা, শিকার ও রাজকীয় আমোদের চিত্রাঙ্কিত নানা বয়ন ও সাসানিদ রৌপ্যফলক থেকে তা ভালোভাবেই বুঝতে পারা যায়। অপরদিকে 'চতুরঙ্গ' খেলাটিও এইসময়েই ভারতীয় অঞ্চল থেকে খোরাসান হয়ে  পারস্যে ছড়িয়ে পড়ে বলে মনে করা হয়। এছাড়া দ্বিতীয় পুলকেশীর রাজত্বকালে দক্ষিণ ভারতের চালুক্যদের সাথেও সাসানিদদের দূত বিনিময় হত বলে জানা যায়।
শ্বেতহূণদের দৌরাত্ম
শ্বেতহূণ বা গ্রিকভাষায় হেপথ্যালাইটদের প্রকৃত পরিচয় নিয়ে যথেষ্ট ধোঁয়াশা আছে। অনেক ঐতিহাসিকদের মতে এরা এক তিব্বতীয় বা তুর্কি যাযাবর উপজাতি। চীনা উৎস (ষষ্ঠ শতাব্দীর চীনা পরিব্রাজক সং ইউন'এর ভ্রমণ বৃত্তান্ত। মূল বইটি পাওয়া না গেলেও লইয়াং জিলান জি বা লইয়াং বৌদ্ধ মঠের রিপোর্ট থেকে ঐ বই থেকে প্রাপ্ত বহু মূল্যবান তথ্য আমরা জানতে পারি।) থেকে জানা যায় এরা ১২৫ খ্রিষ্টাব্দে চীনের প্রাচীরের উত্তরে জুঙ্গারিয়া অঞ্চলে বসবাস করত। আবার অন্যদের মতে এরা এক ইরানি উপজাতিই, যাদের উদ্ভব ঐ খোরাসান অঞ্চলেরই ব্যাকট্রিয়া থেকেই। যাই হোক, খ্রিস্টীয় পঞ্চম শতকের শুরুর দিকেই ৪২৫ খ্রিষ্টাব্দ নাগাদ এরা সির দরিয়া নদী পেরিয়ে আসে ও সাসানিদদের সাম্রাজ্যের উত্তরপূর্ব দিকে তীব্র আক্রমণ শাণায়। সাসানিদ সম্রাট পঞ্চম বাহরাম (৪২১ খ্রিঃ - ৪৩৮ খ্রিঃ) ও তারপর দ্বিতীয় ইয়াযদগেরদ প্রথমে তাদের আক্রমণ প্রতিরোধ করেন ও তাদের পূর্ব দিকে তাড়িয়ে দেন। কিন্তু কিছু বছর পর তারা আবার ফিরে আসে ও ৪৮৩ খ্রিষ্টাব্দে হিরাটের কাছে মরুভূমিতে ফাঁদে ফেলে সাসানিদ সম্রাট প্রথম পেরোজকে তার বিশাল বাহিনীসহ সম্পূর্ণ পরাস্ত করে। প্রথম পেরোজ মারা যান, তার বাহিনী ধ্বংস হয়ে যায়। এরপর তারা হিরাটের দিকে অগ্রসর হয় এবং পরবর্তী দু' বছর সমগ্র অঞ্চলে এক ধরনের তীব্র অরাজকতার সৃষ্টি হয়। পরবর্তীকালেও প্রায় একশ' বছর ধরে শ্বেতহূণরা পারস্যের ঠিক উত্তরপূর্বে তথা খোরাসানের উত্তর অংশে এক স্থায়ী হুমকি হিসেবে অবস্থান করতে থাকে ও তাদের সাথে সাসানিদদের তীব্র টানাপোড়েন চলতে থাকে।
ইসলামের আগমণ ও তারপর
সপ্তম শতাব্দীর প্রথম দিকে সাসানিদদের সাম্রাজ্য যেমন একদিকে সবচেয়ে বেশি বিস্তার লাভ করে, ঠিক সেই একই সময়ে তাদের শাসন নানাকারণে দুর্বল হয়ে পড়তেও শুরু করে। একদিকে পূর্বে শ্বেত হূণ ও পশ্চিমে পূর্ব রোম সাম্রাজ্যের তাদের সাথে শতাব্দীব্যাপী কখনও টানা কখনও ক্ষেপে ক্ষেপে সংঘর্ষে অনিবার্যভাবেই তাদের শক্তিক্ষয় হয়। বিশেষ করে শেষ শক্তিশালী সাসানিদ সম্রাট দ্বিতীয় খসরুর (৫৯০ খ্রিঃ - ৬২৮ খ্রিঃ) রাজত্বকালে রোমানদের সাথে ক্রমাগত লড়াই'এ পার্শি সেনাবাহিনী খুবই ক্লান্ত ও শেষপর্যন্ত একরকম বিধ্বস্ত হয়ে পড়ে। চাষীদের মধ্যে প্রবল অসন্তোষ দেখা দেয়। ক্রমাগত যুদ্ধর ফলে জিনিসপত্রের অবাধ যাতায়াতে বাধা সৃষ্টি হওয়ায়, সেখানেও ঘাটতি বাড়ে। স্বৈরতান্ত্রিক শাসকের বিরুদ্ধে ফলে দেশের মধ্যেই অসন্তোষ চরমে ওঠে। অন্যদিকে  যুদ্ধের খরচ জোগাতে সাধারণ মানুষের উপর অতিরিক্ত করের বোঝাও চাপে। ক্রমাগত যুদ্ধবিগ্রহ ও তদজনিত ধ্বংসে সাম্রাজ্যর অভ্যন্তরীণ স্থিতিও যথেষ্ট ক্ষতিগ্রস্ত হয়। তারউপর রোমানবাহিনীর হাতে একরকম পর্যুদস্ত অবস্থায় নিজ পুত্র দ্বিতীয় কাভাদ'এর বিদ্রোহে দ্বিতীয় খসরুর মৃত্যু হলে অরাজকতা চরমে ওঠে। মাত্র ৫ বছরের মধ্যে প্রায় এক ডজন শাসকের পরিবর্তন ঘটে। দেশে গৃহযুদ্ধের পরিস্থিতির সৃষ্টি হয়। কেন্দ্রীয় শাসনক্ষমতা দুর্বল হয়ে পড়ে বিভিন্ন আঞ্চলিক প্রশাসক, জমিদার ও সেনাপতিদের হাতেই মূল ক্ষমতা এসে জড়ো হয়। শেষপর্যন্ত ৬৩২ খ্রিষ্টাব্দে শেষ সাসানিদ সম্রাট তৃতীয় ইয়াজদেগেরদ সিংহাসনে বসার এক বছরের মধ্যেই তাকে ইসলামে উদ্বুদ্ধ ও ঐক্যবদ্ধ আরবী আক্রমণের সম্মুখীন হতে হয়।
মুসলিম আক্রমণ
মুসলিম আক্রমণের মুখে সাসানিদরা প্রায় কোনও বাধাই তৈরি করতে পারেনি। নতুন সম্রাট তৃতীয় ইয়াজদেগেরদ ছিলেন তখন নেহাতই এক নাবালক। গোটা সাম্রাজ্যরও তখন এক খাপছাড়া অবস্থা। ফলে মুসলিমরা খুব সহজেই একের পর এক যুদ্ধে জয়লাভ করতে থাকে। এই অবস্থায় খলিফা আবু বকরের নির্দেশে বিখ্যাত মুসলমান সেনাপতি খালিদ ইবন ওয়ালিদের নেতৃত্বে মুসলিম বাহিনী মেসোপটেমিয়া বা আজকের দক্ষিণ ইরাকের শহরগুলির উপর একের পর এক আক্রমণ চালাতে শুরু করে। ৬৩৩ খ্রিষ্টাব্দের এপ্রিল-জুলাই মাসের মধ্যে পরপর ওয়ালাজা, হিরা ও আল আনবারের যুদ্ধে তারা সাসানিদ বাহিনীকে সম্পূর্ণ পরাস্ত করে। আরব আক্রমণের মুখে এর ফলে ৬৩৪ খ্রিষ্টাব্দের মধ্যেই একে একে প্রায় সমগ্র দক্ষিণ ইরাক ও সিরিয়ার অংশবিশেষ হারাতে হয় সাসানিদদের। ৬৩৭ খ্রিষ্টাব্দে আল কোয়াদেসিয়ার যুদ্ধেও  সাসানিদ বাহিনীর পরাজয়ের পর আরব বাহিনীর অবরোধের মুখে তাদের দীর্ঘদিনের রাজধানী টাইগ্রিস নদী তীরের তেসিফুন'এরও পতন ঘটে। তৃতীয় ইয়েজদেগেরদ কোনওরকমে পূবের দিকে পালাতে সক্ষম হন। কিন্তু সাসানিদরা এই যুদ্ধে তাদের রাজধানীর সাথে সাথে প্রায় সমগ্র রাজকোষই আরবদের হাতে খুইয়ে বসে। ফলে যুদ্ধ চালাতে তাদের অর্থভাণ্ডারে এবার রীতিমতো টান পড়ে। তারউপর সাম্রাজ্যের কেন্দ্রীয় শাসন ও বাহিনী ভেঙে পড়ার পর আরবদের ক্রমাগত চাপের মুখে সমগ্র সাম্রাজ্যের পতন ছিল তখন শুধুমাত্র সময়ের অপেক্ষা। সম্রাট ইয়েজদেগেরদ নিরাপত্তার খোঁজে সাম্রাজ্যের পূর্বতম প্রদেশ খোরাসানেই আশ্রয় নেন। সাসানিদ সেনাপতি ও আঞ্চলিক শাসকদের শত্রুদের রোখার শেষ মিলিত চেষ্টাও ৬৪২ খ্রিষ্টাব্দে নাহাবাঁধের যুদ্ধে  ব্যর্থ হয়। মুসলিমদের চাপের মুখে তাদের গোটা সাম্রাজ্যই তাসের ঘরের মতোই ভেঙে পড়ে। তবে খোরাসান যেহেতু ছিল অনেকটাই পূর্বদিকে, তাই সেখানে তখনও কিছুদিন সাসানিদ শাসন বজায় থাকে। কিন্তু দীর্ঘদিনের শোষণ ও অপশাসনের কারণে সাসানিদরা এই অঞ্চলে আদৌ জনপ্রিয় ছিল না। ৬৫১ খ্রিষ্টাব্দে (মতান্তরে ৬৫০ খ্রিষ্টাব্দে) সেখানেও মুসলিম বাহিনী আক্রমণ শুরু করে। এই অবস্থায় ৬৫১ খ্রিষ্টাব্দে সম্রাট তৃতীয় ইয়াজদেগেরদ মার্ভ শহরে আততায়ীর হস্তে নিহত হলে সাসানিদ সাম্রাজ্যের পতন ঘটে। পারস্যের আর বাকি সব অঞ্চলের মতো খোরাসানও এই সময় থেকে উমাইয়া খিলাফতের অধীন হয়ে পড়ে।
জনগণ
ইতিহাসের নানা পর্যায়ে খোরাসানের রাজনৈতিক কর্তৃত্ব এতবার হাতবদল হওয়ায় এই অঞ্চলে বহু জাতির মানুষের বাস। এখানে পারসিক, আরবী, তুর্কি, কু্র্দি, মঙ্গোল, বালুচ এবং স্বল্প পরিমাণে হলেও কিছু ইহুদী ও জিপসিরাও বাস করে। এই অঞ্চলের প্রাচীন অধিবাসী ছিল পারসিকরাই। তবে বর্তমানে পারস্যর অধীন প্রদেশগুলি ব্যতীত তাদের সংখ্যা যথেষ্ট কমে গেছে। ১৯২৯ সালের সামরিক রিপোর্ট থেকেই জানা যায়, মাশাদ সমভূমি, নিশাপুর জেলা ও কোয়েন জেলাতেই কেবল তখন তারা সংখ্যাগরিষ্ঠ। এখন উত্তর খোরসান, দক্ষিণ খোরসান ও রাজাভি খোরসান প্রদেশ তিনটির মধ্যে প্রথম দুটি প্রদেশে লোকসংখ্যাও যথেষ্ট কম। অন্যদিকে মুসলিম আরবদের এই অঞ্চলে আগমণ ঘটে সপ্তম শতকের মধ্যভাগে। এই অঞ্চলের নিশাপুর, মার্ভ এবং সম্ভবত হিরাট ও বালখেও তারা সৈন্যশিবির স্থাপন করে। এগুলিকে কেন্দ্র করেই.৬৫১ খ্রিষ্টাব্দ থেকে এই অঞ্চলে আরবদের জনসংখ্যা বৃদ্ধি পেতে শুরু করে। উমাইয়া ও আব্বাসীয় খিলাফতের পুরো সময় ধরেই এই অঞ্চলে আরব বসতি গড়ে ওঠে। বিভিন্ন তুর্কি উপজাতি এই অঞ্চলে ব্যাপকভাবে ঢুকতে শুরু করে মূলত একাদশ শতাব্দীতে সলজুক আক্রমণের সময় থেকে। এরপর থেকে ক্ষেপে ক্ষেপে প্রায় ৮ শ' বছর ধরে নানা তুর্কি উপজাতির লোক এই অঞ্চলে বাসা বাঁধে। বর্তমানেও এই অঞ্চলের উত্তরের প্রদেশগুলিতে বিভিন্ন তুর্কি ভাষাগোষ্ঠীর মানুষেরই সংখ্যাধিক্য। বিশেষজ্ঞদের মতে যদিও কুর্দ জাতির লোকেরা ১৬ শতাব্দীর আগেও এই অঞ্চলে বাস করতো, বর্তমানে এই অঞ্চলের উত্তর অংশে যে কুর্দরা বাস করে তারা মূলত পশ্চিম পারস্য থেকে আসা। ১৬ শতাব্দীতে উজবেক, তুর্কমেন, প্রভৃতি তুর্কি ভাষাগোষ্ঠীর মানুষের সংখ্যাগরিষ্ঠতা হ্রাসের উদ্দেশ্যেই এদের সাফাভিদ সুলতানেরা এদের এই অঞ্চলে নিয়ে আসে। আবার খোরাসানের উত্তর, উত্তরপূর্ব ও পূর্ব অংশে বহু মোঙ্গোল জাতির মানুষও বাস করে। বর্তমানে এদের মূল দুটি উপজাতি তিমুরি ও হাজারা। বর্তমান আফগানিস্তানের বিভিন্ন অংশেই এদের যথেষ্ট পরিমাণে বাস। এছাড়া এই অঞ্চলের দক্ষিণ সীমানায় যেহেতু বালুচিস্তান, সেখানকার বহু অধিবাসীও বর্তমানে এই খোরাসান অঞ্চলেরও নানা স্থানের বাসিন্দা। একসময় যদিও এখানে বিশাল ইহুদী জনসংখ্যা ছিল, আজ তার খুব কমই অবশিষ্ট আছে। এমনকী ১৯২০ সাল নাগাদও তাদের যে সামান্য অংশ মাশাদ অঞ্চলে বাস করতো, তাদেরও একটা অংশ ছিল 'জাদিদ' যারা ইসলামে ধর্মান্তরিত হয়। এছাড়াও নিশাপুর, সাবজাভার ও বিরজন্দ শহরের দক্ষিণে কিছু জিপসিও বাস করে। এরা এখনও যাযাবর প্রজাতির, ও বংশপরম্পরায় নানারকম কারিগরি জাতীয় কাজ করে থাকে।
এলএ গ্যালাক্সি
ঘরোয়া ফুটবলে, এলএ গ্যালাক্সি এপর্যন্ত ১১টি শিরোপা জয়লাভ করেছে; যার মধ্যে পাঁচটি এমএলএস কাপ, চারটি সাপোর্টার্স শিল্ড এবং দুইটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে। কোবি জোন্স, ল্যান্ডন ডনোভান, কেভিন হার্টম্যান, রবি কিন এবং কার্লোস রুইসের মতো খেলোয়াড়গণ এলএ গ্যালাক্সির জার্সি গায়ে মাঠ কাঁপিয়েছেন।
ইতিহাস
১৯৯৬ মৌসুমে এলএ গ্যালাক্সি প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৩ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে এলএ গ্যালাক্সি এনওয়াই/এনজে মেট্রোস্টার্সের বিরুদ্ধে ২–১ গোলের ব্যবধানে জয়লাভ করেছিল। ১৯৯৬ মেজর লিগ সকারে এলএ গ্যালাক্সি ১৫টি জয় এবং ৪টি ড্রয়ে সর্বমোট ৪৯ পয়েন্ট অর্জন করে সামগ্রিক পয়েন্ট তালিকায় ২য় স্থান অর্জন করেছিল,  যেখানে এদুয়ার্দ উর্তাদো ২১টি গোল করে লিগে এলএ গ্যালাক্সির হয়ে সর্বোচ্চ গোলদাতা হয়েছিলেন।
সুভাষ শচদেব
সুভাষ শচদেব ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ২০০৪ সালে মতি নগর আসন থেকে নির্বাচন করে প্রথমবারের মতো বিধানসভায় নির্বাচিত হয়েছিলেন এবং ২০০৮ ও ২০১৩ সালেও একই আসন থেকে নির্বাচিত হয়েছিলেন।
১৪৮১
১৪৮১ গ্রেগরীয় বর্ষপঞ্জির একটি সাধারণ বছর।
কে. নীলিমা চৌধুরী
কে নীলিমা চৌধুরী হলেন একজন ভারতীয় ব্যাডমিন্টন খেলোয়াড় যিনি বহু আন্তর্জাতিক খেলায় এবং চ্যাম্পিয়নশিপে ভারতের প্রতিনিধিত্ব করেছেন।
প্রাথমিক জীবন
চৌধুরী ১৯৭৭ সালের ১৫ই সেপ্টেম্বর ভারতের অন্ধ্র প্রদেশে জন্মগ্রহণ করেন।
কর্মজীবন
স্পোর্টস অথরিটি অফ ইন্ডিয়া নিযুক্ত কোচ পি ইউ ভাস্কর বাবুর নির্দেশনায় তিনি বিজয়ওয়াড়ায় প্রশিক্ষণ শুরু করেন।
১৯৯২ সালে চৌধুরী তাঁর ব্যাডমিন্টন জীবন শুরু করেন, ভারতের ব্যক্তিগত জুনিয়র চ্যাম্পিয়নশিপ খেলে। তিনি মহিলাদের ডাবল বিভাগে প্রথম স্থান অর্জন করেছিলেন। পি ভি ভি লক্ষ্মী এবং নীলিমা সেই চ্যাম্পিয়নশিপ থেকে শীর্ষ বাছাই খেলোয়াড় হিসাবে চিহ্নিত হন।
১৯৯৪ সালে তাঁর বিজয়ের ধারা অব্যাহত ছিল। নির্মলা কোটনিসের সাথে জুটি বেঁধে নীলিমা ভারতের ব্যক্তিগত জুনিয়র চ্যাম্পিয়নশিপ জিতেছিলেন।
১৯৯৫ সালে মিশ্র দ্বৈত খেলায়, সমীর মহেশের সাথে জুটি বেঁধে নীলিমা ভারতের ব্যক্তিগত জুনিয়র চ্যাম্পিয়নশিপ জিতেছিলেন। ১৯৯৬ সালে, চৌধুরী এবং সুধা রানী ভারতের ব্যক্তিগত জুনিয়র চ্যাম্পিয়নশিপে প্রথম স্থান অর্জন করেন। ১৯৯৭ সালে আন্তর্জাতিক চ্যাম্পিয়নশিপে একক খেলে নীলিমা পঞ্চম স্থানে ছিলেন। একই বছর মঞ্জুশা কানওয়ার এবং নীলিমা মহিলা ডাবলস আন্তর্জাতিক চ্যাম্পিয়নশিপে পঞ্চম হন।
১৯৯৮ সালে, নীলিমা শ্রীলঙ্কা আন্তর্জাতিক চ্যাম্পিয়নশিপে একক খেলার সময় রৌপ্য জিতেছিলেন। তিনি ১৯৯৮ কমনওয়েলথ গেমসে ভারতীয় মহিলা দলের প্রতিনিধিত্ব করেছিলেন এবং একটি ব্রোঞ্জ জিতেছিলেন। ২০০১ সালে, তিনি ডি শ্বেতার সাথে মহিলাদের ডাবলস খেলে ৬৬তম ভারতীয় জাতীয় ব্যাডমিন্টন চ্যাম্পিয়নশিপ জিতেছিলেন। এই বছর, অল ইংল্যান্ড চ্যাম্পিয়ন পি. গোপীচাঁদ পাঞ্জাবের জলন্ধর হংসরাজ স্টেডিয়ামে জাতীয় গেমসের ব্যাডমিন্টন ইভেন্টে অন্ধ্র প্রদেশের দলগুলির নেতৃত্ব দিয়েছিলেন।
২০০২ সালে, নীলিমা এবং চা দীপ্তি ১৭তম কমনওয়েলথ গেমসে সেশেলস দ্বীপের বিরুদ্ধে ডাবলস খেলেন এবং ম্যাচ জিতেছিলেন।
২০১৭ সালের মার্চ মাসে, কেরালার কোচিনে, নীলিমা ৪১তম ভারতীয় মাস্টার্স (প্রবীণ) জাতীয় ব্যাডমিন্টন চ্যাম্পিয়নশিপে অংশগ্রহণ করেছিলেন। ৩৫ বছরের ঊর্ধে মিক্সড ডাবলসে, নীলিমা ও অভিনন্দ শেট্টি খেলেন এবং ধোল ও প্রেরণা জোশীর বিরুদ্ধে জিতেছিলেন।
গয়নার বাক্স (চলচ্চিত্র)
গয়নার বাক্স হল বাংলা হাসির ভৌতিক চলচ্চিত্র। শীর্ষেন্দু মুখোপাধ্যায় রচিত দেশ পত্রিকায় প্রকাশিত ছোট গল্প রাসমনির 'সোনাদানা' অবলম্বনে গয়নার বাক্স ছবিটি নির্মিত হয়।  এই ছবিটি ১২ই এপ্রিল ২০১৩ মুক্তি পায়।
কাহিনি সংক্ষেপ
কাহিনীটি দেশভাগের সময় পূর্ববঙ্গের ফরিদপুর থেকে পশ্চিমবঙ্গের ইছাপুর সংলগ্ন নবাবগঞ্জে চলে আসা এক বিগতশ্রী বাঙালি হিন্দু জমিদার পরিবারের এক বিধবা কর্তৃক সঞ্চিত গয়নাকে কেন্দ্র করে গড়ে উঠেছে । কাহিনীর প্রধান চরিত্র রাসমণি ১১ বছর বয়সে বিধবা হওয়ার পর বাকী জীবনটা ভাইদের সংসারে থেকে নিজের ৫০০ ভরি (১ ভরি = ভারতে ১১.৫৫ গ্রাম, পাকিস্তানে ১২.৫ গ্রাম) সোনার গয়না একটি কাঠের বাক্সের মধ্যে আগলে রেখেছে । ১৯৪৯ সালে সেই পরিবারের ছোট ছেলে চন্দনের বউ রূপে পদার্পণ করে গরিব ঘরের মেয়ে সোমলতা । গয়নার প্রতি লোভ না থাকায় সোমলতাকে রাসমণির ভাল লেগে যায় । কিন্তু সোমলতার বিয়ের কিছুকাল পরেই রাসমণির মৃত্যু হয় । নিজের গয়নার প্রতি অত্যন্ত আসক্তির ফলে মৃত্যুর পর রাসমণি ভূতে পরিণত হয় । লোভী আত্মীয়দের হাত থেকে নিজের গয়না বাঁচাতে রাসমণির ভূত সেগুলি সোমলতার কাছে রক্ষণাবেক্ষণের জন্য তুলে দেয় ।
এদিকে জমিদারবংশের মর্যাদা রক্ষায় পরিবারের পুরুষরা চাকরি করে উপার্জন করতে অনিচ্ছুক হওয়ায়, চন্দনের বড়ভাইয়ের জুয়ার নেশায় এবং শরিকদের বিরুদ্ধে মামলা-মোকদ্দমার খরচ জোগাতে গিয়ে পরিবারের সঞ্চিত টাকা ক্রমশঃ ফুরিয়ে আসতে থাকে, কিন্তু রাসমণির ভূতের দাপটে সোমলতা সেই সঞ্চিত গয়না কারুর সামনে প্রকাশ করতে পারল না । অবশেষে সোমলতা গোপনে কিছু গয়না বন্ধক রেখে টাকার জোগাড় করে এবং সেই টাকা দিয়ে শাড়ী বিক্রির ব্যবসা শুরু করে । সোমলতার দক্ষ পরিচালনায় ব্যবসা অত্যন্ত ভালভাবে চলতে থাকে এবং বন্ধক রাখা গয়না ফেরত আনা হয় । এরই মধ্যে জানা যায় যে চন্দন এক বিবাহ-বহির্ভূত সম্পর্কে জড়িয়ে পড়েছে । সোমলতা রাসমণির ভূতের কাছে এই ব্যাপারে নালিশ করলে ভূত তাকেও পরকীয়া সম্পর্ক পাতানোর পরামর্শ দেয় । সোমলতা রফিক নামে এক বাঙালি মুসলমানের প্রেমে পড়ে কিন্তু তাকে ছেড়ে দেয় । সোমলতাকে চরিত্রহীনা করতে না পেরে রাসমণির ভূত তাকে ছেড়ে তার মেয়ে চৈতালির সঙ্গে বন্ধুত্ব পাতায় ।
আধুনিকা, কলেজে-পড়া চৈতালির সঙ্গে রাসমণির ভূতের সম্পর্ক ভালভাবে জমে যায় । চৈতালির চেহারার সঙ্গে রাসমণির চেহারার মিল থাকায় সোমলতার ধারণা হয় যে রাসমণিই চৈতালি হয়ে আবার জন্মগ্রহণ করেছে, তাই সে রাসমণির গয়নায় ভরা বাক্স চৈতালির হাতে তুলে দেয় । কাহিনীর প্রেক্ষাপট এখন ১৯৭১ সালের বাংলাদেশের মুক্তিযুদ্ধে উপস্থিত হয় । চৈতালির প্রেমিক বনোয়ারীলাল (ওরফে বেণু) নিয়তঃ সীমান্ত টপকে মুক্তিযোদ্ধাদের সাহায্য করত । পাকিস্তানি বাহিনীর গুলিতে বেণু নিহত হলে রাসমণির ভূতের পরামর্শে চৈতালি সেই ৫০০ ভরি গয়না মুক্তিবাহিনীকে দান করে এবং রাসমণির আত্মা অবশেষে প্রেতত্ব থেকে মুক্তি পায় ।
জালালাবাদ ক্যান্টনমেন্ট পাবলিক স্কুল এন্ড কলেজ
জালালাবাদ ক্যান্টনমেন্ট পাবলিক স্কুল এন্ড কলেজ বাংলাদেশের সিলেট শহরের নিকটবর্তী জালালাবাদ সেনানিবাস এলাকায় আবস্থিত একটি শিক্ষাপ্রতিষ্ঠান। এটি সিলেট শিক্ষা বোর্ড কর্তৃক অনুমোদিত।
ইতিহাস
thumb|বিদ্যালয় ভবন ও মিলনায়তন thumb|বিদ্যালয়ের ফটক
প্রতিষ্ঠানটি বাংলাদেশ সেনাবাহিনী কর্তৃক ১৯৯৯ সালে স্থাপিত হয়। এটি ২০০৪ সালে শ্রেষ্ঠ শিক্ষাপ্রতিষ্ঠান হিসেবে বাংলাদেশের রাষ্ট্রপতির সনদপত্র লাভ করে।
ব্যবস্থাপনা
এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।
এর পরিচালনা পর্ষদের সভাপতি হিসেবে দায়িত্ব পালন করেন জালালাবাদ সেনানিবাসের ৫২ ব্রিগেড কমান্ডার; যিনি বাংলাদেশ সেনাবাহিনীর বিগ্রেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি ( সামরিক ও বেসামরিক ) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।
বিদ্যালয় শাখা
প্রতিষ্ঠানের বিদ্যালয় শাখায় প্রথম থেকে দশম শ্রেণী পর্যন্ত পাঠদান করা হয়। প্রতি শ্রেণীতে রয়েছে একাধিক শাখা। নবম ও দশম শ্রেণীতে রয়েছে বিজ্ঞান, মানবিক এবং ব্যবসায় শিক্ষা বিভাগ। ষষ্ট শ্রেণি হতে বাংলা মাধ্যমের পাশাপাশি ইংরেজি মাধ্যম চালু আছে। প্রাথমিক শিক্ষা সমাপনী পরীক্ষায় সিলেট বোর্ডে ১ম সহ সারা দেশে ৬ষ্ঠ, জেএসসিতে সিলেট বোর্ডে ১ম সহ সারা দেশে ৮ম এবং এসএসসি তে সিলেট বোর্ডে দ্বিতীয় স্থানে আছে জেসিপিএসসি।
কলেজ শাখা
১৯৯৯ সালে শুধু বিজ্ঞান বিভাগ নিয়ে কলেজ শাখা শুরু হলেও সল্প সময়ে এর কলেবর বিস্তৃত হয়। একাদশ ও দ্বাদশ শ্রেণীতে বিজ্ঞান, মানবিক এবং ব্যবসা বিভাগে একাধিক শাখার মাধ্যমে পাঠদান করা হয়। বিজ্ঞান বিভাগে ৪টি, মানবিক বিভাগে ২টি এবং ব্যবসায় শাখা বিভাগে ৩টি শাখা রয়েছে। ২০১৪ সাল থেকে এইচএসসি পরীক্ষায় জেসিপিএসসি সিলেট বোর্ডে ১ম ও সমগ্র বাংলাদেশে ৯ম হয়।
হাউসসমূহ
অত্র প্রতিষ্ঠানে চারটি হাউসে শিক্ষার্থীদের বিভক্ত করা হয়। হাউস গুলো হলঃ পদ্মা হাউস, মেঘনা হাউস, যমুনা হাউস ও সর্বশেষ যুক্ত হয়েছে সুরমা হাউস। প্রত্যেক হাউস এর আলাদা সোল্ডার ফ্ল্যাপ আছে।
সহ-শিক্ষা কার্যক্রম
শিক্ষার্থীদের জন্য চালু আছে কয়েকটি ক্লাব এবং সহ-শিক্ষামূলক প্রতিষ্ঠান। যেমনঃ
নন্দন একাডেমি:
বিজয়পুর ইউনিয়ন
বিজয়পুর বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
অবস্থান ও সীমানা
কুমিল্লা সদর দক্ষিণ উপজেলার উত্তর-পশ্চিমাংশে বিজয়পুর ইউনিয়নের অবস্থান। এ ইউনিয়নের পূর্বে চৌয়ারা ইউনিয়ন; দক্ষিণে বারপাড়া ইউনিয়ন; পশ্চিমে বরুড়া উপজেলার শিলমুড়ি উত্তর ইউনিয়ন, ভবানীপুর ইউনিয়ন ও কুমিল্লা আদর্শ সদর উপজেলার কালিরবাজার ইউনিয়ন; উত্তরে কুমিল্লা সেনানিবাস ও কুমিল্লা আদর্শ সদর উপজেলার দুর্গাপুর দক্ষিণ ইউনিয়ন এবং উত্তর-পূর্বে কুমিল্লা সিটি কর্পোরেশন অবস্থিত।
প্রশাসনিক কাঠামো
বিজয়পুর ইউনিয়ন কুমিল্লা সদর দক্ষিণ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এই ১নং ইউনিয়ন পরিষদ ভবন মধ্যম বিজয়পুর অবস্থিত।
হাট-বাজার
মধ্যম বিজয়পুর শিবের বাজার
সত প্রকাশ রানা
সত প্রকাশ রানা (জন্ম: ১৯৬৫) ভারতীয় জনতা পার্টির নেতা এবং দিল্লি বিধানসভার সাবেক সদস্য।
মাধ্যমিক ও উচ্চ মাধ্যমিক শিক্ষা বোর্ড, কুমিল্লা
মাধ্যমিক ও উচ্চ মাধ্যমিক শিক্ষা বোর্ড, কুমিল্লা বাংলাদেশের কুমিল্লা ও বৃহত্তর নোয়াখালী অঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৬২ সালে বাংলাদেশের কুমিল্লা জেলায় প্রতিষ্ঠিত হয়। কুমিল্লা কান্দিরপাড়ের লাকসাম রোডে এর বর্তমান দাপ্তরিক ভবন অবস্থিত।
গঠন
বোর্ডের অর্ডিন্যান্স অনুসারে এটি মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্য ক্ষমতাপ্রাপ্ত; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের সপ্তদশ সংশোধনী দ্বারা দ্বায়িত্বপ্রাপ্ত।
বর্তমানে এই বোর্ড-এর অন্তর্গত রয়েছে কুমিল্লা, নোয়াখালী, ফেনী, ব্রাহ্মণবাড়িয়া, চাঁদপুর ও লক্ষ্মীপুরর শিক্ষা প্রতিষ্ঠান।
শিক্ষা প্রতিষ্ঠানসমূহ
কুমিল্লা বোর্ডের অধীনে বিশিষ্ট কয়েকটি শিক্ষা প্রতিষ্ঠান সমূহ হচ্ছেঃ • বিটঘর রাধানাথ উচ্চ বিদ্যালয়
• কুমিল্লা জিলা স্কুল
• কুমিল্লা ভিক্টোরিয়া কলেজ
• নবাব ফয়জুন্নেছা সরকারি বালিকা উচ্চ বিদ্যালয়
• কুমিল্লা ক্যাডেট কলেজ
• ইস্পাহানী পাবলিক স্কুল ও কলেজ
• ইবনে তাইমিয়া স্কুল অ্যান্ড কলেজ
• হাসান আলী সরকারি উচ্চ বিদ্যালয়
• মাতৃপীঠ সরকারি বালিকা উচ্চ বিদ্যালয়
• আল-আমিন একাডেমি স্কুল এন্ড কলেজ
• লাকসাম সরকারি পাইলট উচ্চ বিদ্যালয়
• লাকসাম পাইলট বালিকা উচ্চ বিদ্যালয়
• কুমিল্লা মডার্ন হাই স্কুল
• শেখ ফজিলাতুন্নেছা মডার্ন হাইস্কুল
• শাহরাস্তি বহুমুখী উচ্চ বিদ্যালয়
• কোম্পানীগঞ্জ বদিউল আলম উচ্চ বিদ্যালয়
• ব্রাহ্মণবাড়িয়া সরকারি কলেজ
• ব্রাহ্মণবাড়িয়া সরকারি মহিলা কলেজ
• অন্নদা সরকারি উচ্চ বিদ্যালয়
• ফেনী সরকারী কলেজ
• মহিপাল সরকারি কলেজফেনী
• জয়নাল হাজারী কলেজ ফেনী
• ফেনী সরকারি পাইলট উচ্চ বিদ্যালয়
• সরকারি জিয়া মহিলা কলেজফেনী
• নোয়াখালী জিলা স্কুল
• ছাগলনাইয়া সরকারি কলেজ
• সোনাগাজী সরকারী কলেজ
• ইকবাল মেমোরিয়াল সরকারি কলেজ
• পরশুরাম সরকারি কলেজ
• ফুলগাজী সরকারি কলেজ
• দক্ষিণ বল্লভপুর উচ্চ বিদ্যালয় ও কলেজ, ছাগলনাইয়া, ফেনী
• আলহাজ্ব আব্দুল হক চৌধুরী বিশ্ববিদ্যালয় কলেজ, মনুর হাট, ছাগল নাইয়া, ফেনী।
পারদুমন রাজপুত
পারদুমন রাজপুত (জন্ম:১৯৬৩) ভারতীয় জনতা পার্টির নেতা এবং দিল্লি বিধানসভার সাবেক সদস্য।
মিন্ডোরোর ধনেশ
মিন্ডোরোর ধনেশ (Penelopides mindorensis) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এরা প্রধানত ফিলিপাইনের মিন্ডোরো দ্বীপে বসবাস করে। এদের পছন্দের জায়গা হল বনাঞ্চল। এদেরকে ভিসায়ন ধনেশদের উপজাতি বলে ধরা হয়ে থাকে। এদের উভয় পুরুষ এবং মহিলা দুজনেরই গায়ের রঙ হয় কালো এবং ক্রীম-সাদা। এরা প্রধানত বিপন্ন প্রজাতির মধ্যে পরে।
প্রিজম্যাটিক (এ্যাপ)
প্রিজম্যাটিক একটি সামাজিক সংবাদ খুঁজে বের করার এ্যাপ, যা বিভিন্ন ওয়েব ব্রাউজার ও আইওএস-চালিত মোবাইলে ব্যবহার করা যায়।
রিথভিক ধানজানি
রিথভিক ধানজানি একজন ভারতীয় টেলিভিশন অভিনেতা। তিনি দুইটি চলচ্চিত্রেও কাজ করেন। এছাড়া তিনি নৃত্য বিষয়ক অনুষ্ঠান নাচ বালিয়ে-তে অংশগ্রহণ করেন।
ওট্টান থুল্লাল
ওট্টান থুল্লাল (বা ওটামথুল্লাল, ഓട്ടൻ തുള്ളൽ) ভারতের কেরালার একটি আবৃত্তি-নৃত্য শিল্প অর্থাৎ গান এবং নাচের সাথে গল্প বলার সমন্বয়। অষ্টাদশ শতাব্দীতে কবি কাঞ্চন নাম্বিয়ার (যিনি তিনজন বিখ্যাত মালয়ালম ভাষার কবিদের মধ্যে একজন ছিলেন) এই নৃত্যের প্রবর্তন করেন। মৃদঙ্গম, মদ্দালম এবং ইলাথালাম বাদ্য়যন্ত্রের সাথে লোকসুলভ অভিনয় ও হাস্যরস দ্বারা সজ্জিত এই নৃত্য পরিবেশনার মাধ্যমে সাকারত্মকভাবে সমাজের সমালোচনা করা হয়।
নৃত্য প্রদর্শন ও বেশভূষা
ওট্টান থুল্লাল, পরিয়ান থুল্লাল এবং সিথাগান থুল্লাল হল থুল্লাল নৃত্যশৈলীর তিনটি রূপ। প্রতিটি থুল্লালের শৈলী ও পরিবেশনার রূপ ভিন্ন ভিন্ন। উদাহরণ স্বরূপ, ওট্টান থুল্লালের উপস্থাপনায় বেশি শরীরের নড়াচড়া হয় এবং অন্য দুটি থুল্লালের থেকে গানের শৈলী একটু পৃথক হয়।
এই নৃত্যের বেশভুষা কথাকলির সমতুল্য। নর্তকের মুখমণ্ডলে সবুজ, ওষ্ঠে লাল রং করা হয় ও চোখের চারিপাশে কালো রং দিয়ে পুরু রেখা আকা হয়। নর্তকেরা কটিদেশে লাল এবং সাদা রঙের হাঁটুর দৈর্ঘ্যের লম্বা ঘাঘরা জাতীয় বস্ত্র পরিধান করে এবং মাথায় এক বিশেস ধরনের মুকুট পরিধান করেন। কিছু কিছু ক্ষেত্রে পায়ে ঘুঙ্গুর থাকে।
ওট্টান থুল্লাল হাস্যরসের মাধ্যমে সামাজিক সমালোচনার একটি রঙিন উপস্থাপনা। শিল্পীর মুখের অভিব্যক্তি এবং নাচের সম্পৃক্ততা দর্শকদের কাছে প্রধান আকর্ষণ।
১৪৮২
১৪৮২ গ্রেগরীয় বর্ষপঞ্জির একটি সাধারণ বছর।
বিন্দু ভাট
বিন্দু ভাট (গুজরাতি: બિંદુ ભટ્ટ) ভারতের গুজরাতের একজন গুজরাতি ভাষার ঔপন্যাসিক, গল্পকার, সমালোচক এবং অনুবাদক। ২০০৩ সালে তাঁর উপন্যাস আখিপাতর (১৯৯৯) সাহিত্য আকাদেমি পুরস্কার লাভ করে। তার অন্যান্য উল্লেখযোগ্য রচনার মধ্যে মীরা ইয়াগনিকনি ডায়েরি (১৯৯২) এবং বন্ধনী (২০০৯) অন্তর্ভুক্ত রয়েছে।
কর্মজীবন
তিনি প্রভাষক হিসাবে কর্মজীবন শুরু করেন এবং পরবর্তীকালে গুজরাতি এবং হিন্দি ভাষায় লেখা শুরু করেন। তিনি ছয় বছর সুরেন্দ্রনগরের এম.পি শাহ আর্টস অ্যান্ড সায়েন্স কলেজে হিন্দি সাহিত্য পড়িয়েছেন। তিনি ১৯৯১ সালে গান্ধিনগরের উমা আর্টস এবং নাতিবা কমার্স মহিলা কলেজে যোগ দেন এবং এখনও তিনি সেখানে হিন্দি বিভাগের সহযোগী অধ্যাপক এবং বিভাগীয় প্রধান হিসাবে কর্মরত আছেন।
কাজ
তাঁর প্রথম উপন্যাস, মীরা ইয়াগনিকনি ডায়েরি ১৯৯২ সালে প্রকাশিত হয়, এটি দুজন মহিলার মধ্যে সমকামী সম্পর্ক নিয়ে লেখা একটি উপন্যাস। এটি সিন্ধি ভাষাতেও অনুবাদ করা হয়েছে এবং অনুবাদটি নয়াদিল্লির সাহিত্য আকাদেমি পুরস্কার লাভ করে। তাঁর দ্বিতীয় উপন্যাস আখিপাতর প্রকাশিত হয় ১৯৯৯ সালে, এটি হিন্দি, সিন্ধি, মারাঠি, কুচি, রাজস্থানী ও ইংরেজি সহ বেশ কয়েকটি ভাষায় অনুবাদ করা হয়েছে। বিনোদ মেঘানি ইংরেজিতে অনুবাদ করেছেন (অপ্রকাশিত)। বিন্দু ভাট তাঁর বন্ধনী (২০০৯) বইয়ের মাধ্যমে ছোট গল্পের ধারায় আত্মপ্রকাশ করেন। তিনি হরিভল্লভ ভায়ানীর অপব্রংশ ব্যাকরণ, ধীরুবেন প্যাটেলের অন্ধালী গলি এবং জয়ন্ত গাদিতের সত্য (৪ খণ্ডে; বীরেন্দ্র নারায়ণ সিন এর সাথে) সহ কয়েকটি বই গুজরাতি থেকে হিন্দিতে অনুবাদ করেছেন। তিনি ফণীশ্বরনাথ রেনু (সুরেন্দ্র চৌধরীর প্রকরণগ্রন্থ), দাদু দয়াল (রাম বাকশ এর প্রকরণগ্রন্থ) এবং বিজা না পাগ (শ্রীকান্ত বর্মার ছোট গল্প) সহ কিছু বই হিন্দি থেকে গুজরাতিতেও অনুবাদ করেছেন।
মুবারক বেগম
মুবারক বেগম (مبارک بیگم; জন্ম: ১৯৩৫ - মৃত্যু: ১৮ জুলাই, ২০১৬) রাজস্থানের চুরু এলাকার সুজনগড়ে জন্মগ্রহণকারী বিশিষ্ট ভারতীয় গায়িকা ছিলেন। হিন্দি এবং উর্দু ভাষায় গান গেয়ে স্মরণীয় হয়ে আছেন তিনি। ১৯৫০ ও ১৯৬০-এর দশকে বলিউডের চলচ্চিত্রে জনপ্রিয় গায়িকা ছিলেন। এছাড়াও তিনি গজল এবং নাত-সহ অন্যান্য ঘরানার গান সঙ্গীতানুষ্ঠানে পরিবেশন ও রেকর্ড করেছেন তিনি। হিন্দি চলচ্চিত্রে তার রেকর্ডকৃত গানের তালিকা পাওয়া যাবে এখানে।
কর্মজীবন
ভারতের রাষ্ট্রায়ত্ত বেতার সংস্থা অল ইন্ডিয়া রেডিওতে সঞ্চালিত হালকা সঙ্গীত আবৃত্তি সহযোগে পরিবেশনের মাধ্যমে মুবারক বেগম তার কর্মজীবন শুরু করেন।
১৯৪৯ সালে নেপথ্য গায়িকা হিসাবে তিনি তার কর্মজীবন শুরু করেন হিন্দি ভাষায় নির্মিত চলচ্চিত্র আইয়ের মাধ্যমে। এ চলচ্চিত্রে ভারত-পাকিস্তানের বিশিষ্ট সুরকার নশাদ মুবারক বেগমকে গানে কণ্ঠ দেবার সুযোগ প্রদান করেছিলেন। ঐ চলচ্চিত্রের জন্য তিনি তার প্রথম গান "মোহে আনে লাগি আংগ্রেই, আজা আজা বালাম" (আইয়ে, ১৯৪৯) রেকর্ড করেন। পরবর্তীতে মুক্তিপ্রাপ্ত ঐ চলচ্চিত্রের জন্য তিনি লতা মঙ্গেশকরের সঙ্গে যৌথভাবে গান করেছিলেন।
তবে তার সঙ্গীত জীবনের প্রধান সফল গান ছিল "কাভি তানহাইও মে ইউন"। গানটির সুরকার ছিলেন স্নেহাল ভাটকর, যা কিদার শর্মার চলচ্চিত্র হামারি ইয়াদ আয়েগি চলচ্চিত্রের জন্য। গানটি অদ্যাবধি ধ্রুপদী গান হিসেবে মর্যাদা পেয়ে আসছে। সমগ্র কর্মজীবনে মুবারক বেগম ১১৫টি হিন্দি চলচ্চিত্রের জন্য ১৭৮টি গান গেয়েছেন।
শ্রীলঙ্কান টেস্ট ক্রিকেটারদের তালিকা
এটি শ্রীলঙ্কান টেস্ট ক্রিকেটারদের তালিকাবিশেষ। টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়।
শ্রীলঙ্কা ১৯৮২ সালে টেস্ট পরিবারভূক্ত হয়। ৮ ফেব্রুয়ারি, ২০২১ তারিখ পর্যন্ত মোট ১৫৪ জন ক্রিকেটার শ্রীলঙ্কা জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৮ ফেব্রুয়ারি, ২০২১ তারিখ অনুযায়ী সঠিক।
১০১ - ২০০
পাদটীকা:
স্লামডগ মিলিয়নিয়ার
স্লামডগ মিলিয়নিয়ার হলো ২০০৮ সালের একটি ব্রিটিশ কাহিনী-চলচ্চিত্র যার পরিচালক ড্যানি বয়েল, চিত্রনাট্যকার সাইমন বোফয় এবং প্রযোজক ক্রিশ্চিয়ান কলসন। ভারতে অভিনীত এই চলচ্চিত্রের মূল ভিত্তি ভারতীয় লেখক বিকাশ স্বরূপের উপন্যাস Q & A (২০০৫)। গল্পের নায়ক জামাল মালিক, বয়স ১৮, থাকে মুম্বাইয়ের জুহু বস্তিতে। বিখ্যাত রিয়ালিটি শো কৌন বনেগা ক্রোড়পতিতে সে অংশ নেয় আর প্রত্যেকটি ধাপেই সঠিক উত্তর দেয়। এতে অন্যেরা তার বিরুদ্ধে প্রতারণার অভিযোগ তোলে। তখন জামাল তার পুরো জীবন-কাহিনী বর্ণনা করে এবং ব্যাখ্যা করে যে কীভাবে সে সব প্রশ্নের উত্তর দিয়েছিল।
স্লামডগ মিলিয়নিয়ারের প্রথম প্রদর্শনী হয় টেলুরাইড ফিল্ম ফেস্টিভ্যালে এবং পরবর্তীতে টরেন্টো চলচ্চিত্র উৎসব ও লন্ডন চলচ্চিত্র উৎসবে। এটি যুক্তরাজ্যে মুক্তি পায় ২০০৯ সালের ৯ জানুয়ারি, মুম্বাইয়ে ২২ জানুয়ারি ও যুক্তরাষ্ট্রে ২৩ জানুয়ারি।
স্লামডগ মিলিয়নিয়ার বিপুল প্রশংসা কুড়ায় এর কাহিনী, সাউন্ডট্র্যাক ও পরিচালনার জন্যে। এটি ২০০৯ সালে ১০টি একাডেমি পুরস্কারের জন্য মনোনীত হয় এবং ৮টি অর্জন করে, যার মধ্যে ছিল শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ চিত্রনাট্য। এছাড়া এটি সাতটি বাফটা অ্যাওয়ার্ড, পাঁচটি ক্রিটিকস চয়েস পুরস্কার এবং চারটি গোল্ডেন গ্লোব অর্জন করেছে।
কাহিনী
জামাল মালিক (১৮), জুহু বস্তির বাসিন্দা এক ভারতীয় মুসলিম, রিয়ালিটি শো কৌন বনেগা ক্রোড়পতির প্রতিযোগী এবং গ্র্যান্ড প্রাইজ থেকে মাত্র এক ধাপ দূরে আছে। কিন্তু ২০ মিলিয়ন রুপি মূল্যের শেষ প্রশ্নের পূর্বেই তাকে প্রতারক সন্দেহে পুলিশ গ্রেপ্তার ও নির্যাতন করে, কারণ এক অশিক্ষিত সাধারণ 'স্লামডগ' বা বস্তিবাসীর পক্ষে সব উত্তর জানা অসম্ভব। তখন জামাল তার জীবনের ঘটনাগুলো বলে (ফ্ল্যাশব্যাক করে) যা তাকে এসব উত্তর যুগিয়েছে।
জামাল স্মৃতিচারণ শুরু করে পাঁচ বছর বয়সের একটি ঘটনা থেকে- সে বলিউড তারকা অমিতাভ বচ্চনের অটোগ্রাফ নিয়েছিল, তার ভাই সলিম সেটা বিক্রি করে। এর কিছুদিন পরে বোম্বের দাঙ্গার সময় তাদের মা মারা যান। দাঙ্গার কারণে বস্তি ছেড়ে যাবার পথে তাদের বস্তির এক মেয়ে লতিকার সাথে দেখা হয়। সলিম লতিকাকে সঙ্গে নিতে না চাইলেও জামাল বলে যে লতিকা হবে তৃতীয় মাস্কেটিয়ার, আলেক্সাঁদ্র্ দ্যুমার থ্রি মাস্কেটিয়ার্স উপন্যাসের চরিত্র। বইটি তাদের স্কুলপাঠ্য হলেও নামগুলো তারা জানত না। এরপর তাদের দেখা হয় গুন্ডা মমনের সাথে, যে পথশিশুদের ধরে নিয়ে ভিক্ষা করায়। সলিম জানতে পারে যে ভিক্ষা বেশি পাবার জন্যে মমন ছেলেদের অন্ধ বানিয়ে দেয়। তখন সে জামাল ও লতিকাকে নিয়ে পালিয়ে যায়। স্টেশন ছেড়ে যেতে থাকা একটা ট্রেনে উঠে পড়ে সলিম, জামালকে টেনে তুললেও ইচ্ছাকৃতভাবেই লতিকার হাত ছেড়ে দেয়। ফলে মমন আবার লতিকাকে ধরে নিয়ে যায়। পরের কয়েক বছর সলিম এবং জামাল ট্রেনের ছাদে চড়ে ঘুরে বেড়ায়, জিনিসপত্র ফেরি করে, লোকের পকেট মারে, বাসন-কোসন ধোয়, তাজমহলে গিয়ে গাইড সাজে আর সেখানে জুতো চুরি করে। একসময় জামালের পীড়াপিড়িতে তারা মুম্বাইয়ে ফিরে আসে লতিকার খোঁজে, দেখতে পায় যে মমন তাকে বড় করছে দেহব্যবসায় নামানোর জন্যে। দুই ভাই লতিকাকে উদ্ধার করে আর মমনকে গুলি করে মারে। সলিম কাজ পেয়ে যায় মমনের প্রতিপক্ষ সন্ত্রাসী জাভেদের অধীনে। সে জামালকে বলে যে সে লতিকাকে একা পেতে চায়। জামাল এসবের বিরোধিতা করলে সে পিস্তল তোলে, তখন লতিকা জামালকে বোঝায় যে তার চলে যাওয়াই ভালো।
অনেক বছর পরে, জামাল এখন একটি ভারতীয় কল সেন্টারে পরিচারক, সেন্টারের ডাটাবেজে সলিম ও লতিকার তথ্য খুঁজে দেখে। লতিকাকে না পেলেও সলিমের খবর পায় যে সে জাভেদের বাহিনীতে লেফটেন্যান্ট হয়েছে। জামাল গিয়ে সলিমকে তিরস্কার করে, সলিম ক্ষমা চায় এবং তাকে তার বিলাসবহুল অ্যাপার্টমেন্টে থাকার প্রস্তাব দেয়। জামাল কৌশলে জাভেদের বাড়িতে ঢুকে লতিকার কাছে পৌছায় আর তাকে তার ভালোবাসা নিবেদন করে কিন্তু লতিকা বলে তাকে ভুলে যেতে। জামাল বলে যায়- প্রতিদিন সে বিকেল ৫টায় ভিক্টোরিয়া স্টেশনে তার প্রতীক্ষায় থাকবে। লতিকা যাবার চেষ্টা করলেও সলিম ও জাভেদের লোকেরা তাকে ধরে ফেলে। জাভেদ মুম্বাইয়ের বাইরে গিয়ে নতুন বাড়িতে ওঠে, ফলে আবার দুজনের সংযোগ বিচ্ছিন্ন হয়ে যায়। জামাল কৌন বনেগা ক্রোড়পতিতে অংশ নেয়, সে জানত যে লতিকা নিয়মিত এই অনুষ্ঠান দেখে। শোতে জামাল সব প্রশ্নের সঠিক উত্তর দিয়ে সবাইকে অবাক করে দেয়। শেষদিকের একটি প্রশ্নে সে ৫০/৫০ লাইফলাইন ব্যবহার করে। তখন শোয়ের উপস্থাপক প্রেম কুমার ভুল উত্তরটি বলে তাকে বিভ্রান্ত করতে চাইলেও জামাল অন্যটা বেছে নেয় যেটা সঠিক হয়।
পুলিশ অনুমান করে সে প্রতারণা করেছে, তাকে ধরে নিয়ে যথেষ্ট মারধোর করে। পরে জামালের "অবিশ্বাস্যভাবে সত্যি" ব্যাখ্যা শুনে ইন্সপেক্টর তাকে ছেড়ে দেন। এদিকে জাভেদের আস্তানায়, টেলিভিশনে জামালকে দেখে লতিকা, সলিম তার আগের কাজের প্রায়শ্চিত্ত স্বরূপ লতিকাকে তার মুঠোফোন ও গাড়ির চাবি দিয়ে বলে জামালের কাছে চলে যেতে। জাভেদকে ভয় পেলেও লতিকা শেষে পালায়। আর সলিম টাকা দিয়ে একটা বাথটাব ভরে তাতে বসে থাকে জাভেদের অপেক্ষায়। শোতে জামালকে চূড়ান্ত প্রশ্ন করা হয় থ্রি মাস্কেটিয়ার্সে তৃতীয় মাস্কেটিয়ারের নাম কী, জামাল এটা জানত না। তাই সে "ফোন-এ-ফ্রেন্ড" লাইফলাইনে সলিমকে কল করে। ফোন ধরে লতিকা, উত্তর সে না জানলেও বলে যে সে এখন নিরাপদে আছে। নিশ্চিন্ত হয়ে জামাল বেছে নেয় সঠিক উত্তর আরামিস, এবং জিতে নেয় গ্র্যান্ড প্রাইজ। শো দেখতে থাকা জাভেদ বুঝে যায় সলিম তার সাথে বিশ্বাসঘাতকতা করেছে। তখন সে দলবল নিয়ে দরজা ভেঙে বাথরুমে ঢুকতেই সলিম তাকে গুলি করে। পরে সলিমও গুলিবিদ্ধ হয়ে ঢলে পড়ে, আল্লাহু আকবর উচ্চারণ করে। জামাল ও লতিকা রেলস্টেশনে একত্রিত হয়, চুমু খায় আর "জয় হো" গানের সাথে তাদের দুর্দান্ত নাচে সমাপ্তি টানা হয়।
মুক্তি
৮১তম একাডেমি পুরস্কার পাবার পর চলচ্চিত্রটি বিশ্বব্যাপি বক্স অফিসের শীর্ষে উঠে যায় (উত্তর আমেরিকা বাদে) এবং অস্কারের পরের সপ্তাহেই ৩৪টি মার্কেট হতে $১৬ মিলিয়ন আয় করে। সারা বিশ্বে এপর্যন্ত এটি $৩৭৭ মিলিয়ন আয় করেছে, যা ফক্স সার্চলাইট পিকচার্সের সর্বাধিক-আয়-করা চলচ্চিত্র।
সম্মাননা
স্লামডগ মিলিয়নিয়ার সমালোচকদের উচ্চ প্রশংসা পায় এবং অনেক সংবাদপত্রে সেরা দশের তালিকায় জায়গা করে নেয়। ২০০৯ সালের ২২ ফেব্রুয়ারি চলচ্চিত্রটি ১০টি মনোনয়নের মধ্যে ৮টি একাডেমি পুরস্কার অর্জন করে, শ্রেষ্ঠ চলচ্চিত্র ও শ্রেষ্ঠ পরিচালক সহ। এটি ৮টি অস্কার জেতা অষ্টম চলচ্চিত্র এবং একাধিক মনোনয়ন নিয়ে শ্রেষ্ঠ চলচ্চিত্র অস্কারজয়ী এগারোতম চলচ্চিত্র। একই সময় শ্রেষ্ঠ বিদেশি ভাষার চলচ্চিত্র বিভাগে ভারত উপস্থাপিত তারে জামিন পার চূড়ান্ত মনোনয়ন পেতে ব্যর্থ হলেও ভারতীয় গণমাধ্যম সেটিকে স্লামডগ মিলিয়নিয়ারের সাথে তুলনা করে থাকে।
চলচ্চিত্রটি ১১টি বাফটা পুরস্কার মনোনয়নে ৭টি জিতে নিয়েছে, বিশেষত সেরা চলচ্চিত্র। এর ঝুলিতে আরো আছে ৪টি গোল্ডেন গ্লোব পুরস্কার এবং ৬টি মনোনয়নে ৫টি ক্রিটিকস চয়েস পুরস্কার।
চলচ্চিত্রের বহুপ্রশংসিত শিরোনামটিও মনোনয়ন পায়, মর্যাদাপূর্ণ রুশে সোহো স্বল্পদৈর্ঘ্য চলচ্চিত্র উৎসবের "প্রচারণা নকশা পুরস্কার" (Broadcast Design Award) বিভাগে। এটি প্রতিদ্বন্দিতা করে বিবিসির ক্রীড়ানুষ্ঠান ম্যাচ অফ দ্য ডে ইউরো ২০০৮ এবং এরকম অন্যান্য শিরোনামের সঙ্গে।
ভারতের বাইরে প্রতিক্রিয়া
বিশ্ব দরবারে স্লামডগ মিলিয়নিয়ার প্রায় সার্বজনীন প্রশংসা অর্জন করে। ২০১৫-র ২৫ এপ্রিল রটেন টম্যাটোস চলচ্চিত্রটিকে ২৬৭টি পর্যালোচনার ভিত্তিতে ৯২% রেটিং দেয়, গড় স্কোর ৮.৪/১০। মেটাক্রিটিক মূলধারার সমালোচকদের ৩৬টি পর্যালোচনার প্রেক্ষিতে স্কোর দিয়েছে ৮৬/১০০। মুভি সিটি নিউজের তথ্যানুযায়ী, চলচ্চিত্রটি ১২৩টি ভিন্ন ভিন্ন "সেরা দশ" তালিকায় উঠে এসেছে যা ২০০৮ সালের চলচ্চিত্রগুলোর মধ্যে চতুর্থ।
শিকাগো সান-টাইমসের রজার ইবার্ট চলচ্চিত্রটিকে ৪/৪ তারকা দেন এবং বলেন যে, এটি "একটি শ্বাসরুদ্ধকর উত্তেজনাময় গল্প, মর্মন্তদ এবং সুখপ্রদ।" ওয়াল স্ট্রিট জার্নালের জো মর্গেনস্টার্ন স্লামডগ মিলিয়নিয়ারকে বলেছেন "পৃথিবীর প্রথম বিশ্বায়িত মাস্টারপিস।"
আবদুস সাত্তার (অধ্যাপক)
শিক্ষাজীবন
তিনি ঢাকা বিশ্ববিদ্যালয় থেকে গণিতে স্নাতক ও স্নাতকোত্তর ডিগ্রি এবং বেলজিয়ামের ফ্রি ইউনিভার্সিটি অব ব্রাসেলস থেকে পিএইচডি ডিগ্রি অর্জন করেন।
কর্মজীবন
আবদুস সাত্তার ১৯৭৪ সালে শিক্ষকতা জীবন শুরু করেন এবং এরই ধারাবাহিকতায় অধ্যাপক পদে উন্নীত হন। কর্মজীবনে তিনি ব্রিটানিয়া বিশ্ববিদ্যালয়, কুমিল্লার উপাচার্য এবং নর্থ সাউথ বিশ্ববিদ্যালয়ের কোষাধ্যক্ষসহ বিভিন্ন দায়িত্ব পালন করেন।
তিনি ২০১৯ থেকে ২০২৩ সাল পর্যন্ত ঢাকায় অবস্থিত বেসরকারি বিশ্ববিদ্যালয়, দি ইন্টারন্যাশনাল ইউনিভার্সিটি অব স্কলার্সের উপাচার্য হিসেবে দায়িত্ব পালন করেন।
জুট কর্পোরেশন অব ইন্ডিয়া
জুট কর্পোরেশন অব ইন্ডিয়া লিমিটেড (জেসিআই) ১৯৭১ সালে ভারত সরকার কর্তৃক একটি মূল্য সমর্থন সংস্থা হিসাবে অন্তর্ভূক্ত করা হয়েছিল, যাতে কমিশন ফর এগ্রিকালচারাল কস্ট অ্যান্ড প্রাইস (সিএসিপি) দ্বারা প্রণীত সুপারিশের ভিত্তিতে ভারত সরকার প্রতি বছর ঘোষিত ন্যূনতম সমর্থন মূল্যে (এমএসপি) কোনো পরিমাণগত সীমা ছাড়াই কৃষকদের কাছ থেকে কাঁচা পাট/মেস্তা সংগ্রহের জন্য একটি স্পষ্ট আদেশ ছিল। এটি মধ্যসত্বভোগীদের হাতে শোষণ থেকে পাট চাষীদের রক্ষা করে। সংস্থার মূল উদ্দেশ্য মুনাফা অর্জন নয় বরং পাট চাষে নিয়োজিত প্রায় ৪০ লাখ পরিবারের স্বার্থ রক্ষার একটি সামাজিক কারণ, যাদের অধিকাংশই ক্ষুদ্র অথবা প্রান্তিক কৃষক। তাই বাজারে জেসিআই-এর উপস্থিতি কাঁচা পাটের দামে স্থিতিশীলতা প্রদান করে।
পটভূমি
প্রথাগতভাবে ভারতে পাটের ব্যবসা মধ্যস্বত্বভোগীদের দ্বারা নিয়ন্ত্রিত হয়েছে, মিলগুলি পাটের যা মূল্য প্রদান করে ও কৃষকরা যা মূল্য পায় তার মধ্যে একটি বড় পার্থক্য রয়েছে। পাট শিল্পটি চাষকৃত এলাকায় দ্রুত পরিবর্তন ও আবহাওয়ার প্রভাবের কারণে পাটের দাম ও সরবরাহে ব্যাপক ওঠানামা করে। এক বছরের উচ্চমূল্যের কারণে পরের বছর অতিরিক্ত রোপণ ও অত্যধিক সরবরাহ ঘটে পারে। উৎপাদক ও ফসল ব্যবহারকারী মিল উভয়ই এই ওঠানামার ভুক্তভোগী হয়। অনিশ্চিত সরবরাহের কারণে ও আংশিকভাবে ভারত সরকার কর্তৃক আরোপিত উচ্চ রপ্তানি শুল্কের জন্য আন্তর্জাতিক ব্যবহারকারীরা অনেক অংশে সিন্থেটিক ফাইবারে স্থানান্তরিত হয়েছে। এই কঠিন বাজারে প্রতিদ্বন্দ্বিতা করতে না পারা মিলগুলোর কার্যক্রম সরকারকে গ্রহণ করতে হয়েছে। দাম স্থিতিশীল করার, মিলগুলির জন্য মূল্য স্থিতিশীল রাখার জন্যে একটি মজুত তৈরি ও কৃষকদের ন্যায্য অর্থমূল্য নিশ্চিত করার প্রচেষ্টায় জেসিআই প্রতিষ্ঠিত হয়েছিল।
ফজলুল কবির চৌধুরী
ফজলুল কবির চৌধুরী বা আলহাজ্ব এ.কে.এম ফজলুল কবির চৌধুরী ছিলেন একজন রাজনীতিবিদ। তিনি ছিলেন সাবেক পূর্ব পাকিস্তান প্রাদেশিক পরিষদের বিরোধীদলীয় নেতা, প্রাদেশিক আইন পরিষদের চেয়ারম্যান এবং সাবেক সংসদ সদস্য। তার ভ্রাতা ফজলুল কাদের চৌধুরী পাকিস্থানের স্পীকার ছিলেন। ছিলেন মুসলিম লীগের ডাক সাইটে নেতা। মরহুম আলহাজ্ব এ.কে.এম ফজলুল কবির চৌধুরী  তিনি চট্টগ্রাম পোর্ট-ট্রাষ্টের ভাইস চেয়ারম্যান, মেরিন এন্ড মার্কেন্টাইল একাডেমীর গভর্নর ও চট্টগ্রাম ডিস্ট্রিক কাউন্সিলের কাউন্সিলর ছিলেন। তিনি সক্রিয় রাজনীতি ছাড়াও বহু জনহিতকর কাজ ও সেবামূলক কর্মকান্ডের সঙ্গে জড়িত ছিলেন।
জন্ম
আলহাজ্ব এ.কে.এম ফজলুল কবির চৌধুরী ১৯১৭ সালের ১লা নভেম্বর চট্টগ্রাম রাউজানের গহিরা গ্রামের এক সম্ভ্রান্ত মুসলিম পরিবারে জন্ম গ্রহণ করেন। তিনি আলহাজ্ব খান বাহাদুর আবদুল জব্বার চৌধুরীর ও মাতৃকুল মধ্যযুগীয় মুসলিম মহিলা কবি রহিমুন্নেসার পৌত্রী বেগম ফাতেমা খাতুন চৌধুরীর ঔরশে জন্ম গ্রহণ করেন।
সন্তান
সাবেক মন্ত্রী মরহুম এ বি এম ফজলে রশীদ চৌধুরী হিরু
রেলপথ মন্ত্রণালয় বিষয় সংসদীয় স্থায়ী কমিটির সভাপতি এবিএম ফজলে করিম চৌধুরী এমপি।
কাজ
চট্টগ্রাম চেম্বার অব কমার্স এন্ড ইন্ডাষ্ট্রিজ এর প্রতিষ্ঠাতা প্রেসিডেন্ট। এছাড়া তিনি রাউজান গহিরা শান্তির দ্বীপের ও রাউজান কলেজের প্রতিষ্ঠাতা। চট্টগ্রাম বিশ্ববিদ্যালয়, চট্টগ্রাম মেডিকেল কলেজ হাসপাতাল, চট্টগ্রাম সিটি কলেজ, চট্টগ্রাম নাইট কলেজ, চট্টগ্রাম মহিলা কলেজ এবং চট্টগ্রাম ইঞ্জিনিয়ারিং কলেজ প্রতিষ্ঠায় তার বিশেষ অবদান রয়েছে। জনাব চৌধুরী একক প্রচেষ্টায় ১৯৬৩ সালে রাউজান কলেজ এবং ১৯৬২ সালে রাউজানের গহিরায় শান্তির জন্য নোবেল পুরস্কার অর্জনকারী বেলজিয়ামের ডমিনিক পীয়ের অনুদানে প্রতিষ্ঠা করেন শান্তির দ্বীপ।
মৃত্যু
আলহাজ্ব এ.কে.এম. ফজলুল কবির চৌধুরী ১৯৭২ সালের ৯ই সেপ্টেম্বর হৃদযন্ত্রের ক্রিয়া বন্ধ হয়ে ৫৬ বছর বয়সে ঢাকাস্থ বাস ভবনে মৃত্যুবরণ করেন।
অর্জুন সুরবরম
অর্জুন সুরবরম ২০১৯ সালে মুক্তিপ্রাপ্ত টি. সন্তোষ লিখিত এবং পরিচালিত একটি তেলুগু অ্যাকশন থ্রিলার চলচ্চিত্র। এটি তাঁর নিজের তামিল চলচ্চিত্র কণিষ্ঠানএর পুনর্নির্মাণ। রাজকুমার আকেল্লা প্রযোজিত এবং বি. মধু নিবেদিত এই চলচ্চিত্রের শ্রেষ্ঠাংশে আছেন নিখিল সিদ্ধার্থ এবং লাবন্য ত্রিপাঠি। চলচ্চিত্রটির সংগীত রচনা করেছেন স্যাম সি. এস., সম্পাদনায় নবীন নুলি এবং সিনেমাটোগ্রাফি পরিচালনায় সুর্য্য।
পটভূমি
চলচ্চিত্রে গল্পটি নিউজ টেলিভিশন চ্যানেলের পটভূমিতে পরিবেশিত হয়েছে। নায়ক অর্জুন সুরবরম (নিখিল সিদ্ধার্থ) একজন তৃতীয় প্রজন্মের সাংবাদিক। তিনি তাঁর আদর্শবাদী কিন্তু সংশয়ী পিতার (নাগিনেদু) বিরোধিতা সত্ত্বেও এই পেশায় আসেন। তাঁর বাবা মনে করেন বর্তমান সময়ে চতুর্থ এস্টেট তার নৈতিকতা হারিয়েছে এবং তাই তাঁর পুত্রের উচিত সাংবাদিকতা থেকে দূরে থাকা। অর্জুন একটি গভীর আকাঙ্ক্ষা এবং স্বপ্ন পোষণ করেন। সেটি হল একটি আন্তর্জাতিক টিভি চ্যানেলের এক জন খ্যাতিমান তদন্তকারী সাংবাদিক হওয়া। যাইহোক তাঁর বাবার আশঙ্কা সত্য করে এই তরুণ সাংবাদিক একটি জাল শিক্ষা লোন এবং শংসাপত্রের কেলেঙ্কারীতে জড়িয়ে পড়েন। এটিকে এখন নির্দোষ প্রমাণ করার জন্য পাশাপাশি সমাজকে বৃহত্তর সহায়তা করার জন্য এই জাতীয় অশুভ ব্যবস্থাকে দূরীভূত করতে একে অনাবৃত করতে হবে। অর্জুনের প্রেমের আগ্রহের স্থল কাব্য (লাবণ্য ত্রিপাঠি) হলেন একজন উচ্চাকাঙ্ক্ষী সাংবাদিক এবং অর্জুন যে টিভি চ্যানেলের জন্য কাজ করেন তার মালিকের (কেদার শঙ্কর) কন্যা। তাঁরা একসাথে কেলেঙ্কারীটির রহস্য উদ্‌ঘাটন করার চেষ্টা করার সাথে সাথে তাঁরা আবিষ্কার করেন এর তলায় আরও অনেক ভয়াবহ নেটওয়ার্ক রয়েছে এবং তাঁদের জীবন অশুভ শক্তির প্রভাবে মারাত্মক হুমকির সম্মুখীন হয়। তাঁরা কি সত্যকে সামনে আনার জন্য বেঁচে থাকবেন?
মুক্তি
প্রথমদিকে সিনেমাটির শিরোনাম ছিল মুদ্রা এবং ৮ নভেম্বর ২০১৮ সালে মুক্তি পাওয়ার কথা ছিল। ৮ নভেম্বর মুক্তি পাওয়া ব্যর্থ হওয়ার পরে ১২ নভেম্বর ২০১৮ তে ঘোষিত হয় যে সিনেমাটি মুক্তি পাবে ২৮ ডিসেম্বর ২০১৮ তারিখে এবং অবশেষে তাও ব্যর্থ হয়েছিল। ইতিমধ্যে ২৫ জানুয়ারী ২০১৯ তারিখে অপর একটি দীর্ঘ বিলম্বিত সিনেমা জগপতি বাবুও একই শিরোনামে (মুদ্রা) মুক্তি পায়। তখন শিরোনাম বিরোধ এড়াতে পাল্টে করা হয় অর্জুন সুরবরম এবং মুক্তির তারিখ ঘোষিত হয় ২৯ মার্চ ২০১৯। পরে আর্থিক সমস্যার কারণে পুনরায় তা ১ মে ২০১৯ তারিখে নির্ধারিত হলেও উভয় তারিখেই মুক্তি বিফল হয়। অনেক বিলম্বের পরে সিনেমাটি ২৯ নভেম্বর ২০১৯ তারিখে মুক্তি পেয়েছিল।
মাগক-ই-আত্তারি মসজিদ
মাগোক-ই-আতারি মসজিদ হলো উজবেকিস্তানের বুখারার একটি ঐতিহাসিক মসজিদ। এটি ঐতিহাসিক ধর্মীয় কমপ্লেক্স লায়াব-ই হাউজের একটি অংশ। মসজিদটি বোখারার ঐতিহাসিক কেন্দ্রে, পো-ই-কল্যাণের প্রায় ৩০০ মিটার দক্ষিণ-পশ্চিমে, তোকি তেলপাক ফুরুশনের ব্যবসায়িক কেন্দ্রের ১০০ মিটার দক্ষিণ-পশ্চিমে এবং লায়াব-ই হাউজের ১০০ মিটার পূর্বে অবস্থিত। এটি ইউনেস্কোর বিশ্ব ঐতিহ্যবাহী স্থানের অংশ। বর্তমানে, মসজিদটি কার্পেট যাদুঘর হিসাবে ব্যবহৃত হচ্ছে।
ইতিহাস
এটি অনুমান করা হয় যে ৯ম থেকে ১০ম শতাব্দীতে প্রাক-ইসলামী যুগের একটি জরাথুস্ট্রবাদ মন্দিরের ধ্বংসাবশেষের উপর মসজিদটি নির্মিত হয়েছিল। আরব বিজয়ের আগে মাগোক-ই আত্তারির স্থানে একটি বাজার ছিল। এটি প্রতিমা, পশন এবং মশলা - আতর (পারফিউম) এবং অন্যান্য পণ্যের বাজার ছিল। এগুলো ছাড়াও এই জায়গার নিকটে পূর্বে চাঁদের (মোখ) মন্দির ছিল। বোখারায় প্রথম সিনাগগটি নির্মাণের আগে ইহুদিরা মুসলমানদের সাথে মসজিদে জায়গা ভাগ করে নিয়েছিল। কেউ কেউ বলে যে বুখারীয় ইহুদি ও মুসলমানরা একই সময়ে একই জায়গায় একই সাথে প্রার্থনা করতো। অন্যান্য উৎস বলে যে ইহুদিরা মুসলমানদের পরে প্রার্থনা করতো। মঙ্গোলীয় আক্রমণের আগের মধ্য এশিয়ার প্রাচীনতম বেঁচে থাকা মসজিদগুলোর একটি এবং বুখারার কয়েকটি বেঁচে থাকা ভবনগুলোর মধ্যে একটি হিসাবেও মসজিদটি উল্লেখযোগ্য। দ্বাদশ শতাব্দীতে বোখারাতে কারা-খানিদদের রাজত্বকালীন সময়ে মসজিদটি যথেষ্ট পরিমাণে পুনর্নির্মাণ এবং পুনরায় সাজানো হয়েছিল। এর দক্ষিণে একটি নতুন প্রধান অট্টালিকার সদর বহির্ভাগ তৈরি করা হয়েছিলো। পঞ্চদশ শতাব্দীর মাঝামাঝি সময়ে, এটি পুনরুদ্ধার করা হয়েছিল এবং পূর্বের জমিতে আইওয়ান সহ একটি নতুন দরজা নির্মাণ করা হয়েছিল। ১৯৩০-এর দশকের শুরুতে মসজিদটি আবার পুনরুদ্ধার করা হয়েছিল।
স্থাপত্য
ভবনটি ১২ x ৭.৫ বর্গমিটার আয়তক্ষেত্রাকার জমির উপর অবস্থিত। ভবনের মূল কেদ্রের সমতল ছাদে খিলানযুক্ত জানালা সহ দুটি অষ্টভুজাকার বাইজেন্টাইন ধরনের থোলোব্যাত আছে। এতে অষ্টভুজাকার গম্বুজও রয়েছে। মসজিদের মেঝে পৃথিবীর পৃষ্ঠ থেকে প্রায় ৪.৫০ মিটার নিচে। সুতরাং, মসজিদে এর নামে "মাগোক-ই" সংযোজন করা হয়েছে যার অর্থ "গর্তে" বা "পাতালে"। আর একটি "অন্তর্ভূমি" মসজিদ হলো মাগোক-ই-কুরপা মসজিদ, যা প্রায় দেড়শো মিটার উত্তর-পশ্চিমে অবস্থিত। নারশাখি তার বুখারার ইতিহাসে (৯৯০ খ্রি।) বইয়ে পূর্বের মন্দিরের স্থানে নির্মিত মসজিদটির নাম রেখেছিলেন "মাগোক", অর্থাৎ "গর্তে", কারণ তখনো মসজিদের অর্ধেকটি মাটির স্তরের আড়ালে ছিলো। দক্ষিণ সদর বহির্ভাগটি সর্বাধিক সমৃদ্ধ ও সজ্জিত এবং এটি ছিল সাবেক প্রধান প্রবেশদ্বার। মসজিদের অলঙ্কারগুলি মূলত কাটা এবং খোদাই করা ইট এবং ফুলের মোটিফ সহ পোড়ামাটির মোজাইক দিয়ে তৈরি করা হয়। আইওয়ানের খিলানটি দেওয়ালের দুটি কলামের উপর স্থাপির এবং কঞ্চি দিয়ে সজ্জিত। আইওয়ানের প্রতিটি পাশে, আলংকারিক নিদর্শনযুক্ত তিনটি আয়তক্ষেত্রাকার কাঠামো একটির আরেকটি দিয়ে সাজানো হয়েছে।
১৪৮৩
১৪৮৩ গ্রেগরীয় বর্ষপঞ্জির একটি সাধারণ বছর।
বিজু জনতা দল
বিজু জনতা দল ( সংক্ষেপে: বিজেডি) একটি ভারতীয় আঞ্চলিক রাজনৈতিক দল, যার ওড়িশা রাজ্যে ব্যাপক প্রভাব রয়েছে। এটি জনতা দল থেকে বিচ্ছিন্ন দল হিসাবে ১৯৯৭ সালের ২৬ ডিসেম্বর ভারতীয় প্রজাতন্ত্রের প্রাক্তন খনি ও খনিজ মন্ত্রী নবীন পট্টনায়ক দ্বারা প্রতিষ্ঠিত হয়েছিল। বিজেডি দলের সভাপতি হিসেবে এর প্রতিষ্ঠাতা নেতৃত্বে রয়েছেন। দলের সদর দফতর ভুবনেশ্বরের ফরেস্ট পার্কে অবস্থিত।
নির্বাচনী রেকর্ড
১৯৯৮ সালের সাধারণ নির্বাচনে বিজেডি নয়টি আসন জিতেছিল এবং নবীনকে খনি মন্ত্রী মনোনীত করা হয়েছিল। ১৯৯৯ সালের সাধারণ নির্বাচনে, বিজেডি ১০টি আসন জিতেছিল। দলটি ভারতীয় জনতা পার্টি (বিজেপি) এর সাথে জোটবদ্ধ হয়ে ২০০০ এবং ২০০৪ সালের নির্বাচনে ওড়িশা বিধানসভায় সংখ্যাগরিষ্ঠ আসন জিতেছিল। ২০০৪ সালের নির্বাচনে বিজেডি ১১টি লোকসভা আসন জিতেছিল। ২০০৮ সালের কান্ধমাল দাঙ্গার পর, বিজেডি সাম্প্রদায়িকতা এবং আসন ভাগাভাগির ক্ষেত্রে পার্থক্য উল্লেখ করে ২০০৯ সালে অনুষ্ঠিত লোকসভা ও বিধানসভা নির্বাচনে বিজেপির সাথে বিচ্ছিন্ন হয়ে যায়। নির্বাচনের সময়, বিজেডি ১৪টি আসনে জয়লাভ করে এবং ২০০৯ সালের ওড়িশা বিধানসভা নির্বাচনে ১৪৭টি আসনের মধ্যে একটি শক্তিশালী ১০৮টি বিধানসভা আসন লাভ করে। বিজু জনতা দল ২০১৪ সালের সাধারণ নির্বাচনে একটি বিশাল বিজয় লাভ করে, ২১টি ওডিশা লোকসভা আসনের মধ্যে ২০টি এবং ওডিশা বিধানসভার ১৪৭টি আসনের মধ্যে ১১৭টি আসন লাভ করে। তারা ২০১৯ সালে ওড়িশা রাজ্যের বিধানসভায় ১৪৭টি আসনের মধ্যে ১১২টি আসনে জয়লাভ করে পুনরায় ক্ষমতায় নির্বাচিত হন; তবে, লোকসভায় তাদের আসন কমিয়ে ১২ করা হয়।
২০২২ সালে, বিজেডি ওড়িশায় পঞ্চায়েত ও শহুরে স্থানীয় সংস্থার নির্বাচনে ক্লিন সুইপ করেছে।
শাসন আমল
২০০০ সালে বিধানসভা নির্বাচনে বিজেডি-বিজেপি জয়লাভের পর নতুন পট্টনায়েক খনি মন্ত্রীর পদ থেকে পদত্যাগ করেন এবং লোকসভা ত্যাগ করেন এবং ওড়িশার মুখ্যমন্ত্রী হন। নবীন পট্টনায়েক যথাক্রমে ২০০৪, ২০০৯, ২০১৪ এবং ২০১৯ রাজ্য নির্বাচনে ওড়িশার মুখ্যমন্ত্রী হিসাবে তার দ্বিতীয়, তৃতীয়, চতুর্থ এবং পঞ্চম মেয়াদে জিতেছিলেন।
নেতৃত্ব
দলের সর্বোচ্চ সিদ্ধান্ত গ্রহণকারী সংস্থা হল এর কোর কমিটি।
সি. আর্নল্ড বিভার্স
সিসিল আর্নল্ড বিভার্স (ইংরেজি: Cecil Arnold Beevers; জীবনকাল: ২৭ মে ১৯০৮ - ১৬ জানুয়ারি ২০০১) ছিলেন একজন ব্রিটিশ কেলাসবিজ্ঞানী (crystallographer) । তিনি বিভার্স-লিপসন স্ট্রিপ উদ্ভাবনের জন্য সুপরিচিত। জটিল অণুসমূহের নকশা তৈরির উদ্দেশ্যে, কেলাসতাত্ত্বিক উপাত্ত থেকে কেলাসের গঠনকাঠামো নিরূপণের ক্ষেত্রে, ফুরিয়ে রূপান্তর নির্ণয়ে গণনা-সহায়ক হিসেবে এটি ব্যবহৃত হয়।
জীবন ও কর্ম
সি. আর্নল্ড বিভার্সের জন্ম ইংল্যান্ডের ম্যানচেস্টার শহরে। তার পরিবার পরবর্তীকালে লিভারপুলে স্থানান্তরিত হয় এবং তিনি সেখানে লিভারপুল বিশ্ববিদ্যালয়ে ভর্তি হন। সেখান থেকে তিনি ১৯২৯ সালে পদার্থবিজ্ঞানে স্নাতক উপাধি (বিএসসি), এবং ১৯৩৩ সালে ডক্টরেট উপাধি (ডিএসসি) অর্জন করেন।
বিভার্স লিভারপুল বিশ্ববিদ্যালয়ে থাকাকালে অধ্যাপক লায়োনেল উইলবারফোর্স কর্তৃক প্রভাবিত হন। স্নাতক পাশ করার পর, হেনরি লিপসনের সাথে একত্রে এক্স–রে অপবর্তন নিয়ে কাজ করার জন্য প্রস্তাব পান তিনি। এই দুই বিজ্ঞানী প্রায়ই ম্যানচেস্টার বিশ্ববিদ্যালয়ে লরেন্স ব্র্যাগের সাথে সাক্ষাৎ করে তার পরামর্শ নিতেন। পরবর্তীকালে, বিভার্স ম্যানচেস্টারে একটি পদে যোগদান করেন। ম্যানচেস্টারে মারিয়ন রসের সাথে তিনি কেলাসিত বেটা অ্যালুমিনা’র গঠন নিয়ে গবেষণা করেন। তারা উল্লেখ করেন যে, সচল সোডিয়াম আয়ন কর্তৃক অধিকৃত এলাকায় ‘সমস্যা’ দেখা যায়। পরে জানা যায় যে, এসব আয়নের উপস্থিতি এই কেলাসকে দক্ষ ত্বরিত–আয়ন পরিবাহকে (fast–ion conductor) পরিণত করে। তাদের আবিষ্কারের স্বীকৃতিস্বরূপ, এসব আয়নের অবস্থান এখন বিভার্স–রস স্থান (Beevers–Ross sites) এবং বিপরীত–বিভার্স–রস স্থান (anti-Beevers–Ross sites) নামে পরিচিত।
এরপর বিভার অল্প কিছুদিনের জন্য হাল বিশ্ববিদ্যালয়ে কাজ করেন, কিন্তু ১৯৩৮ সালে তিনি এডিনবরা বিশ্ববিদ্যালয়ে কেলাসবিজ্ঞানের ডিওয়ার ফেলো হিসেবে নিযুক্ত হন। পদটি পদার্থবিজ্ঞান ও রসায়ন – উভয় বিভাগের সাথে যৌথভাবে সংশ্লিষ্ট ছিল। একই বছরের শেষ দিকে, বিভার্স এডিনবরা রয়্যাল সোসাইটি’র ফেলো নির্বাচিত হন। বিভার্স বাকি জীবন এডিনবরাতেই থেকে যান এবং ঐ বিশ্ববিদ্যালয়ে কেলাসবিজ্ঞানের রিডার (অ্যাকাডেমিক পদবিশেষ) হিসেবে দায়িত্ব পালন করেন। তার উল্লেখযোগ্য ছাত্রদের মধ্যে ডাগলাস এম.সি. ম্যাকইওয়ান FRSE অন্তর্ভুক্ত।
আর্নল্ড বিভার্স ছিলেন একজন কোয়েকার (খ্রিস্টানদের সম্প্রদায়বিশেষ) এবং তা উনার জীবন ও বিজ্ঞানের প্রতি দৃষ্টিভঙ্গিকে প্রভাবিত করেছিল। তিনি প্রতিবন্ধীদের নিয়ে কাজ করেছেন, শিক্ষার উদ্দেশ্যে ব্যবহৃত বিভার্স মিনিয়েচার মডেল্‌স (বর্তমানে মিরামোডাস লিমিটেড নামে পরিচালিত), বল ও স্পোক পারমাণবিক মডেল গঠনে যা গুরুত্বপূর্ণ ছিল। এগুলো প্রথম উৎপাদিত হয় ১৯৬১ সালে, যার অধিকাংশই তৈরি হত প্রতিবন্ধী কর্মীদের দ্বারা।